324 F. C. BONDERS OR ATIO. 



studio et ardore facilem habent 'excusationem, ita abunde compensantur 

 ingenii et doctrinae laudibus, quibus commentatio est insignis. Quam- 

 obrem ordo huic quidem libro, cujus scriptorem esse apparuit 



GuiLIELMUM NlCOLAUM DU RlEU , 



in Academia Lugduno Batava litter arum Candidatum , 

 palraam decernendam , alterius autem scriptori, 



ABRAHAMO GUILIELMO DE KLERCK , 

 in Academia Eheno-Trajectina Utter arum Candidate, 

 secundos honores tribuendos censuit. 



Pergratum milii accidit , quod te , praestantissime DU RIEU ! virtutis 

 atque doctrinae praemio, ex Regis augustissimi summa auctoritate, possim 

 condecorare. Ita enim rem pertractasti , ut multas historiae et antiquitatis 

 partes illustrando, plus dederis quam Ordo postulaverat. Perge Academiae 

 Lugduno-Batavae , ad quam victor redis , esse decus et ornamenturn , atque 

 fac ut ex industria tua fructus litterae capiant uberrimos ! 



Ornatissime DE KLERCK ! strenue vires intendisti , nee dedecori est , 

 tali victori te non praeripuisse palmam. Communi enim judicum sententia 

 aureo praemio tua etiam digna fuit judicata commentatio. Quum vero 

 singulis quaestionibus unicum aureum adsignatum sit , argenteo saltern , 

 ex Regis Augustissimi munificentia te ornatum videre gratum ac jucundum 

 est. Iterum in arenam descendas et primes te laturum honores confido. 



Ordines Medicorum et disciplinarum Mathematicarum et Physicarum ad 

 quaestiones propositas nullas acceperunt commentationes. 



Quae mihi Rectori ultima eaque gratissima absolvenda erant, peregi. 



Hoc unum superest, ut te GERARDUM JOHANNEM MULDER, in proximum 

 annum academiae Rheno-trajectinae Rectorem a Rege designatum procla- 

 mem. Sedem tibi destinatam occupa. Salve, Magnifice Rector, iterumque 

 salve ! Florente Academia regundi provinciam suscepi. Florente Academia 

 hoc tibi trado munus. Crescat, te Rectore, haec alma Musarum sedes! 



